Втора техническа среща по проекта за превенция от наводнения по програмата за трансгранично сътрудничество Гърция-България	Областният управител Бисер Михайлов взе участие във втората техническа среща "ИНТЕРРЕГ V-A Гърция-България" 2014-2020 г., организирана от Съвместния технически секретариат, която се проведе в Солун, Република Гърция.
Партньорите по проекта обсъдиха конкретните обекти, върху които ще се извършат дейностите и какво е предвидила като интервенции всяка от администрациите в речните корита. На срещата г-н Михайлов подчерта, че проектът е пряко свързан с реализирането на целите и приоритетите на програмата за Европейко териториално сътрудничество Гърция-България 2014-2020 г. и в частност приоритетна ос 2 "Устойчив и приспособим към климата трансграничен регион", специфична цел 5b "Намаляване на риска от бедствия", тъй като планираните дейности пряко кореспондират с възможностите за проучване и преодоляване на специфичните рискове. Продължение...	Стартира строителството на Лот 3.3 на автомагистрала „Струма“ Областният управител Бисер Михайлов и заместник-областният управител Асим Адемов присъстваха на церемонията, с която стартира строителството на лот 3.3 на автомагистрала „Струма“ от Кресна до Сандански. Министърът на регионалното развитие и благоустройство г-жа Лиляна Павлова направи символична първа копка на новата отсечка.
Заседание на Областния съвет за развитие	Под председателството на областния управител Бисер Михайлов се проведе днешното заседание на Областния съвет за развитие на област Благоевград. На срещата присъстваха представители на общините (кметове и председатели на общинските съвети) на територията на областта, представители на синдикати и неправителствени организации.
Заседанието започна с представения от г-жа Станка Михова, главен експерт в Регионална дирекция „Социално подпомагане“ Благоевград, „Отчет за изпълнението на Областната стратегия за развитие на социалните услуги на област Благоевград“ 2011 – 2015 г., от който стана ясно, че на територията на областта към 31 декември 2015 г. са разкрити и функционират 46 социални услуги, като момента са завършени процедурите по закриване на домове за деца с умствена изостаналост и деца лишени от родителски грижи в село Петрово (община Сандански) и Якоруда. Същевременно са разкрити жилища от семеен тип в Благоевград, Банско, Симитли и Гоце Делчев. Продължение...	Паметен знак в Белица ще напомня за подвига на загиналите в Първата световна война	Областният управител Бисер Михайлов и кметът на община Белица Радослав Ревански, в изпълнение на Националната кампания посветена на 100 години от Първата световна война /1914-1918/, откриха паметна плоча в памет на жертвите от Белица в този кръвопролитен конфликт, обхванал лятото на 1914 г. част от Балканите. На церемонията присъстваха кметът на община Разлог Красимир Герчев, координаторът на Фондация „Българска памет“ - Хатидже Джурина, представители на политическите партии в община Белица, председателят на ОбС-Белица, общински съветници, кметове на населените места в общината, директори на училища, родственици на загиналите във войната, видни общественици и граждани, които не позволяват да угасне спомена и да бъдат забравени тридесет и деветимата герои, участвали в Първата световна война и дванадесетимата дали живота си в нея. Продължение...	Областният управител Бисер Михайлов пое председателството на Регионалния съвет за развитие на Югозападен район	Областният управител Бисер Михайлов пое председателството на Регионалния съвет за развитие на Югозападен район за второто полугодие на 2016 година, по време на заседание, което се проведе в периода 30.06 – 01.07.2016 г., в гр. Кюстендил. По предложение на г-н Михайлов, за заместник председател на Регионалния съвет за развитие бе избран Кмета на община Благоевград д-р Атанас Камбитов. В качеството си на член на Комитетите за наблюдение на ОП „Околна среда 2014 – 2020 г.“ и на Програмата за „Развитие на селските райони 2014 – 2020“, Съвместните комитети за наблюдение на програмите за сътрудничество ИНТЕРРЕГ 5 А „Гърция-България 2014-2020“ и ТГС „България – бивша Югославска Република Македония 2014-2020“, Областният управител представи информация за проведените заседания и процедури за първото полугодие на 2016 г. Други теми от Дневния ред на заседанието бяха: Законът за предучилищното и училищното образование (който ще влезе в сила от 1 август 2016 г.); Националната културна политика и възможностите за финансиране на общински и регионални културни институти; Възможностите за подкрепа на българския туристически продукт, както и засилване ролята на Регионалния съвет за развитие в процеса на осъществяване на регионалната координации и наблюдение на изпълнението на програмите, съфинансирани от фондовете на Европейския съюз.
Схемата „Обучение и заетост“ е процедура за директно предоставяне на безвъзмездна финансова помощ и се съфинансира от Европейския социален фонд на ЕС по Оперативна програма „Развитие на човешките ресурси“ 2014-2020. „В първия етап на схемата „Обучение и заетост“ е осигурен бюджет от 30 милиона лева за трудови възнаграждения на безработни лица над 29 години. Средствата ще бъдат разпределени по квотен принцип между 28-те области на страната до изчерпване на финансовия ресурс“, поясни Областният управител, като подчерта, че за програмата е много важно да бъде спазено категоричното изискване, а именно максималният брой лица, които могат да се наемат от страна на един работодател, е шест. За наетите по проекта безработни лица ще се възстановяват средства за трудови възнаграждения за период от 12 месеца, включително и дължимите към тях вноски за сметка на работодателя съгласно Кодекса на труда и Кодекса за социално осигуряване в зависимост от това представител на коя целева група е всеки одобрен гражданин. Продължение...	Заместник областният управител награди талантливи деца на Конкурса „Здравей ваканция“	Заместник областният управител Анна Бистричка бе официален гост на 21-то издание на Националния конкурс - изложба „Здравей ваканция“, който се проведе в Младежки дом Благоевград. Конкурсът се провежда съвместно с Министерство на образованието и науката, Община Благоевград, , Национален дворец на децата, Обединен детски комплекс – Благоевград, с генералното спонсорство на “Кока-Кола – България”. Над 480 деца на възраст между 5 и 17 години, от 22 области и 44 населени места в България взеха участие в тазгодишното издание на конкурса. Участниците бяха оценявани в две категории: категория А – за деца от профилирани паралелки в училища по изкуствата и категория Б – за деца от детски градини, училища и гимназии. Освен това талантливите художници бяха разделени в три възрастови групи: от 5-7 години, от 8-12 години и от 13-17 години. Продължение...	Откриха паметен знак на революционера Аргир Манасиев в Благоевград	Заместник областният управител Анна Бистричка присъства на официалната церемония по откриването на паметен знак на българския революционер, учител и общественик, деец на Вътрешната македоно-одринска революционна организация Аргир Манасиев. Тя бе открита в градинката, намираща се в съседство с V СОУ „Георги Измирлиев“, където се е помещавала и къщата на Манасиевия род. Поводът за откриване на плочата е навършването на 144 години от рождението на дееца на ВМРО. Заместник-председателят на Парламента - Красимир Каракачанов, представители на официални институции, десетки благоевградчани, сред които и внукът на войводата, носещ неговото име – художникът Аргир Манасиев положиха цветя в знак на признателност пред барелефа на революционера.
Аргир Манасиев е роден на 15 май 1872 година в село Сехово, Гевгелийско, тогава в Османската империя, днес Идомени, Гърция, в семейството на Нако Димитров Манасиев и Стана Танева Накова от Шльопинци. Баща му е деец в борбата за самостоятелна българска църква, а по-късно влиза и във ВМОРО. Продължение...	Осма Годишна среща на специалистите по човешки ресурси в държавната администрация	Четвъртък, 12 Май 2016г. 16:33ч.	Заместник областният управител Асим Адемов участва в откриването на осмата Годишна среща на специалистите по човешки ресурси в държавната администрация, която се провежда от днес до 14 май в Университетски център „Бачиново“, Благоевград. Срещата е сред най-важните форуми, които Институтът по публична администрация организира всяка година. По време на форум ще бъдат обсъдени въпроси на политиката по управление на човешките ресурси, тенденции в развитието на човешкия капитал, съвременни анализи и практики на учене, ангажиране и развитие на служителите. Продължение...	Тържествено честване на Деня на победата	Заместник областният управител Асим Адемов присъства на тържествената програма по повод 71-та годишнина от победата над хитлерофашизма и края на Втората световна война. Тържественото честване се състоя пред паметната плоча на загиналите във войните за освобождението и обединението на българския народ на площад „Георги Измирлиев“, където общественици на Благоевград, представители на официални институции и граждани отдадоха почит на загиналите в епичните сражения и положиха цветя в знак на признателност към тяхната саможертва.
На 8 срещу 9 май 1945 година е сложен край на една от най-големите катастрофи на човечеството. С капитулацията на Вермахта завършва Втората световна война, отнела живота на 55 милиона души, половината от които съветски граждани. Военните действия се водят на териториите на 40 държави в Европа, Азия и Африка, и на акватериториите на 3 океана. Във войната са въвлечени 61 държави и пряко е засегнато 80 процента от населението на Земята. Жертвите, които България дава по време на Втората световна война са над 32 000 души.
Продължение...	Още статии...
Благоевград почете саможертвата на Гоце Делчев
« Начало Пред. 1 2 3 4 Следв. Край »	Страница 1 от 4	Новини